## ‘Un llac de concerts’ oferix al maig cinc noves actuacions dels estudiants de Berklee València

*** Les actuacions són gratuïtes i se celebraran al passeig nord del Museu de les Ciències els dies 2, 3, 9, 17 i 24 de maig**

La Ciutat de les Arts i les Ciències i Berklee València continuen al maig amb el programa ‘Un llac de concerts’. El cicle, que se celebra al passeig nord del Museu de les Ciències, inclou este mes cinc actuacions a l’aire lliure, en viu i gratuïtes, de la mà d’estudiants i professors de Berklee València.

Els pròxims concerts, que compten amb el suport de BBVA, tindran lloc els dies 2 i 3 de maig a les 19.30 hores. Per la seua part, la sessió del 9 de maig s’iniciarà a les 19.00 hores, i el 17 i 24 de maig, a les 20.00 hores.

‘Un llac de concerts’ és el pla perfecte per a acabar la setmana amb música en viu, a l’aire lliure i en un entorn privilegiat com és la Ciutat de les Arts i les Ciències, una oportunitat única per a conéixer l’increïble talent dels estudiants d’una de les principals escoles de música del món.

Una gran varietat de gèneres musicals, des del *jazz*, *blues*, o *soul*, passant per músiques del món, electrònica, *folk*, fins al flamenc, o el *jazz* llatí, protagonitzen cada un dels concerts d’esta iniciativa.

Fecha: 01/05/2024